214 A Contemporary Poem on the Translation 
Vnda lauat maculas et sordes, educat herbas, 
Et flores generat pisciculos et aues. 
Albus aque clarusque liquor mollis placidusque 
100  Contactus dulcis nutribilisque sapor. 
Vnda senes uetulasque nouat, culpam uiciumque 
Euacuat, pestem demoniumque fugat. 
Quod per se possit hominem nutrire nec unum 
Est elementorum sumere preter aquam. 
Si populis igitur elementum dans alimentum 
Vrbi defuerit quis status urbis erit ? 
Vrbi nil grauius quam deficiens aqua, nam quod 
Plus prodest ut adest, plus et obest ut abest. 
Optima pars hominis libertas, sola solutam 
110 Reddit egestatem, solaque dampnat opes. 
Nature munus generale, dei generosum, 
Virtutum consors nobilitate prior. 
Nec patitur nec agit nocumentum, set rationem 
Dirigit, et merces librat, et acta probat. 
Inde patet quantum grauet amisisse prioris 
Tus libertatis vique subisse iugum. 
Clerus presertim qui nullum ferre molestum 
Aut inferre solet quam male ferret honus. 
Est grauius quicquid desuetius ,et famulantem 
120 Cum iuga cuncta grauent, plus uiclenta grauant. 
Mons ascendentis descendentisque per ipsum 
Limite !decliui uexat utrumque gradum. 
Lubricus et grauis est descensu pronior inde 
(sic) Inde lubricus ascensu, celsior inde grauis. 
Pectus in ascensu uix respirando fatiscit, 
Pes in descensu sepe labando cadit. 
Inde quidem labor inde tisis, pes namque uacillat 
Ecce labor, pulsus deficit ecce tisis. 
Inde patet quantum noceat situs ille locorum 
130 Exsiccans pectus deiciensque gradum. 
1 Or declini, 
